Nicolene Botha (r4nforever) on Pinterest
*Ietsie vir die klaskamer*
*Fashion & stuff*
*Yes, I do <3*
appliance drawers. because i like clean counters! by floney Ontmoeting met `n baie plat vark | SkalkSkryf
« Volmaan 27/09/2015
Die Wonderwerker »
Ontmoeting met `n baie plat vark
Oktober 2, 2015 by Louwie Vaar weer die vlaktes in. Op `n plaas in die omgewing van die-berg-vol-yster, loop ek en die vark mekaar raak. Daar anderkant die blouberge
Die wêreld is droog, erg droog. Vir wild en bees is daar skaars nog iets om te vreet. Die suipkrip was amper leeg. Of die vark daar wou gaan skuil teen die hitte, en of die arme vermaerde dier water wou drink en toe ingeval het kon hy my nie sê nie.
Dit is moontlik dat die arme dier al `n paar dae in die krip gelê het. Toe sy redder in `n wit wa daar opdaag kon hy sy snoet nou en dan bo die water lig om asem te skep. Met `n tou om sy snoet en tande is hy bevry van sy watergraf (of was die hulp ongevraag, is dit waar hy wou dood?)
Hoe sal mens weet wat in `n vark se kop aangaan? (my ‘pig-speak’ is maar beroerd) Hy het geen dankbaarheid betoon teenoor sy redder nie inteendeel, daar is met die tande na hom geskep as hy te naby kom.
Ek moes hom daar laat en aangaan met my werk. Sal later by die boer navraag doen om te hoor of my platvark vriend dit oorleef het.
Posted in Uncategorized | Tagged Thabazimbi, Vlakvark | 4 Kommentaar	4 Responses
op Oktober 2, 2015 at 7:45 nm rondomtaliedraai
Dankie vir die omgee… hoop hy is ok.
op Oktober 2, 2015 at 9:26 nm Tannie Frannie
Ag foeitog – hoop daar kom gou uitkoms met wonderlike reen.
op Oktober 17, 2015 at 2:27 nm Nikita
Ag sjuim! Siestog, ek is bly jy kon dit doen!! 10/10 vir jou!
op Oktober 17, 2015 at 2:39 nm Louwie
Ek het met die boer gepraat. Hy sê die varke vrek op strepe weens die droogte. Hy het belowe om te gaan kyk na my plat vark, maar dink die jakkalse en ander roofdiere sou hom reeds doodgemaak en opgevreet het.
Dit is die natuur. Dit is normaal. Die idee dat alles daar buite in die veld romanties, vreedsaam en dalk `n voorbeeld vir ons is wrede mensdom is, is so effe misplaas.